ประกาศกระทรวงการคลังประกาศกระทรวงการคลังเรื่องหลักเกณฑ์ และเงื่อนไขการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันพ.ศ.๒๕๕๒[๑] อาศัยอำนาจตามความในประกาศกระทรวงการคลัง เรื่องลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒ รัฐมนตรีว่าการกระทรวงการคลังกำหนดหลักเกณฑ์และเงื่อนไขการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันตามประเภทที่ ๐๑.๐๑ (๓) ของบัญชีท้ายประกาศกระทรวงการคลังดังกล่าวไว้ ดังต่อไปนี้ข้อ ๑ในประกาศนี้น้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์หมายความว่าน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศ หรือตามสัญญากับนานาประเทศหรือทางการทูตตามหลักถ้อยทีถ้อยปฏิบัติต่อกันอธิบดี หมายความว่าอธิบดีกรมสรรพสามิตข้อ ๒ผู้นำเข้าที่ประสงค์จะขอยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ให้ยื่นคำขอต่ออธิบดีหรือผู้ซึ่งอธิบดีมอบหมายตามแบบพร้อมหลักฐานที่อธิบดีกำหนด ณสำนักงานสรรพสามิตพื้นที่ที่ด่านศุลกากรตั้งอยู่ก่อนที่จะมีการนำเข้าเพื่อนำหลักฐานการยกเว้นภาษีดังกล่าวไปแสดงต่อกรมศุลกากรเพื่อขอรับการยกเว้นภาษีในการนำเข้านั้นข้อ ๓เมื่อมีการจำหน่ายน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ซึ่งได้รับการยกเว้นภาษีแล้ว ให้ผู้นำเข้าที่ได้รับการยกเว้นภาษีแจ้งปริมาณการจำหน่ายตามแบบที่อธิบดีกำหนดพร้อมหลักฐานและรายละเอียดการจำหน่ายน้ำมันดังกล่าวให้แก่ผู้ได้รับเอกสิทธิ์แยกตามหน่วยงานซึ่งได้รับการรับรองจากหน่วยงานนั้น ๆ และกระทรวงการต่างประเทศแล้วคืนให้กรมสรรพสามิตภายใน ๖ เดือนนับแต่วันสิ้นงวดการจำหน่ายงวดการจำหน่ายที่จะต้องแจ้งปริมาณการขอยกเว้นภาษีสำหรับการนำเข้าแต่ละครั้งกำหนดเป็นงวดละ๔ เดือนนับแต่วันนำเข้าข้อ ๔เมื่อสิ้นงวดการจำหน่ายแล้วหากปรากฏว่าปริมาณน้ำมันนำเข้าที่ขอยกเว้นภาษีตามข้อ ๒ มีจำนวนมากกว่าปริมาณน้ำมันที่จำหน่ายตามข้อ๓ ให้ผู้นำเข้าชำระภาษีพร้อมเบี้ยปรับและเงินเพิ่มตามจำนวนที่แตกต่างดังกล่าวในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้น เว้นแต่จะเป็นการสูญหายหรือขาดจำนวนไปโดยมีเหตุผลอันสมควรซึ่งได้รับความเห็นชอบจากอธิบดีหรือผู้ซึ่งอธิบดีมอบหมายข้อ ๕ให้อธิบดีมีอำนาจวินิจฉัยหรือผ่อนผันการปฏิบัติตามประกาศนี้และวางระเบียบกำหนดรายละเอียดเกี่ยวกับการปฏิบัติเพื่อให้เป็นไปตามประกาศนี้ข้อ ๖การดำเนินการใด ๆเกี่ยวกับการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามประกาศกรมสรรพสามิต เรื่อง หลักเกณฑ์ วิธีการ และเงื่อนไขในการยกเว้นภาษีสำหรับน้ำมันเบนซินที่ไร้สารตะกั่วที่นำเข้าเพื่อจำหน่ายให้แก่ผู้ได้รับเอกสิทธิ์ตามข้อผูกพันที่ประเทศไทยมีอยู่ต่อองค์การสหประชาชาติหรือตามกฎหมายระหว่างประเทศหรือตามสัญญากับนานาประเทศหรือทางการทูต ตามหลักถ้อยทีถ้อยปฏิบัติต่อกันซึ่งได้ดำเนินการไว้ก่อนวันที่ประกาศนี้ใช้บังคับให้ถือเป็นการดำเนินการตามประกาศนี้ข้อ ๗ประกาศนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปประกาศณ วันที่ ๒๑ กันยายน พ.ศ. ๒๕๕๒กรณ์จาติกวณิชรัฐมนตรีว่าการกระทรวงการคลังปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๓๑/๒๑ ธันวาคม ๒๕๕๒